section_heading: Naoružanje
paragraph_text: Na krov kupole postavljen je lanser protuoklopnih vođenih raketa. S njega se mogu ispaljivati više inačica raketa: Kornet-E, 9K111 Fagot (AT-4 Spigot), 9M113 Konkurs i Konkurs-M (AT-5 Spandrel). Raketa 9K111 Fagot ima domet do 2500 metara i probojnost 460 mm, te se zbog toga ne može nositi s oklopom suvremenih tenkova. Novija raketa, 9K113 Konkurs, ima domet 4 kilometra i može probiti 800 mm homogenog čeličnog oklopa, dok njena inaćica, Konkurs-M ima bojnu glavu prilagođeno uništavanju oklopnih vozila s ERA (eksplozivno-reaktivni oklop) oklopom. Kornet je najnovija ruska vođena protuoklopna raketa koja ima domet od 5,5 kilometara i probojnost od 990 do 1200 mm homogenog čeličnog oklopa.